ła xe na serie tełevixiva americana ideà da David Jacobs e prodota dal 1978 al 1991 da ła Lorimar. Tra i intèrpreti prinçipałi, figura Larry Hagman, Patrick Duffy, Linda Gray, Victoria Principal, Barbara Bel Geddes, Jim Davis, Ken Kercheval, Steve Kanaly e Charlene Tilton. La serie consta de 14 stajon par un totałe de 357 epixodi. Inte i Stati Unii la serie la veniva trasmesa da l'emitente CBS. El primo epixodio l'é stà trameso el 2 de apriłe 1978 e l'ùltimo el 3 de majo del 1991. La serie se ga agiudicà oltre na cuarantina de premi, tra cui un Golden Globe. Protagonisti de łe vicende xe i Ewing, na fameja de petrolieri de Dallas, inte el Texas, che i posiede un ranch. El capofameja xe John Ross Ewing I, soranominà "Jock", che l'è spoxà co Ellie, con cui i ga do fiołi, John Ross Ewing II, soraminà "J.R." e Bobby, che i xe spoxà rispetivamente co Sue Ellen e co Pamela. Pamela ła xe la sorèła de Cliff Barnes, el rivałe de J.R.